text: Horsens har blæk-out i denne weekend
  27 marts 2015 kl. 12.03
  100 tatovører fra ind- og udland valfarter nemlig de næste tre dage til Fængslet i Horsens for at deltage i den første "Prison Ink" festival.
  Til Prison Ink kan man som besøgende få lavet tatoveringer af nogle af de dygtigste tatovører fra hele verden.
  Ud over tatovører fra Danmark kommer de også fra Argentina, Spanien, Tyskland, USA, Polen, Rusland, Sverige og mange andre lande.
  Man skal dog huske at booke tid forud, hvis man vil sikker på at få tid hos en bestemt tatovør.
  Prison Ink foregår i det gamle fængsel i Horsens, hvor fængselscellerne vil summe af lyden af tatoveringsmaskiner.
  Ud over tatoveringer vil der være musik fra lokale hip hop bands, tattoo-konkurrencer, graffitimalere, og i fængselsgården udstilling af amerikanerbiler.
  Læs mere om Prison Ink her
  